**

**ΕΛΛΗΝΙΚΗ ΔΗΜΟΚΡΑΤΙΑ**

**3η ΥΓΕΙΟΝΟΜΙΚΗ ΠΕΡΙΦΕΡΕΙΑ**

**ΜΑΚΕΔΟΝΙΑΣ**

**ΓΡΑΦΕΙΟ ΔΙΟΙΚΗΤΗ**

Εξοχή 28.11.2024

Αρ. πρωτ. 24223

**ΔΕΛΤΙΟ ΤΥΠΟΥ**

**29-30 Νοεμβρίου: 5η Διημερίδα «Σύγχρονες απόψεις στην Νευροεντατική»**

Στις 29 και 30 Νοεμβρίου 2024 διεξάγεται η 5η Διημερίδα «Σύγχρονες απόψεις στην Νευροεντατική» (Ξενοδοχείο Mediterranean Palace) που διοργανώνεται από τη Β Μονάδα Εντατικής Θεραπείας (Β ΜΕΘ) του Γενικού Νοσοκομείου «Γεώργιος Παπανικολάου» και τη Μονάδα Εντατικής Θεραπείας του Γενικού Νοσοκομείου «Ιπποκράτειο».

Σκοπός της διημερίδας είναι να εμπλουτίσουν τις γνώσεις τους όλες οι ειδικότητες που εμπλέκονται στην διαχείριση ασθενών της ΜΕΘ με οξεία εγκεφαλική βλάβη και να βελτιωθεί η αντιμετώπιση των ασθενών της Νευροεντατικής, οι οποίοι όπως αναδεικνύεται πλέον, έχουν την ανάγκη μιας προσωποποιημένης θεραπείας. Αφορά εντατικολόγους, νευροχειρουργούς, νευρολόγους, ακτινολόγους, αναισθησιολόγους και ιατρούς των τμημάτων Επειγόντων περιστατικών, οι οποίοι όλοι μαζί έχουν έναν κοινό στόχο: Την έγκαιρη διάγνωση και βελτίωση της διαχείρισης αυτής της ιδιαίτερης ομάδας ασθενών που νοσηλεύονται στην ΜΕΘ, ώστε να εξασφαλιστούν οι καλύτερες συνθήκες για την αποκατάσταση της εγκεφαλικής λειτουργίας, την αποφυγή περαιτέρω επιπλοκών και την βελτίωση της έκβασης των ασθενών.

**Η τελετή έναρξης θα γίνει την Παρασκευή 29 Νοεμβρίου (Ξενοδοχείο Mediterranean Palace) παρουσία του Υπουργού Υγείας**

Μπορείτε να κάνετε εγγραφή και να δείτε το πρόγραμμα του συνεδρίου εδώ: <https://www.voyagertravel.gr/index.php/%CF%83%CF%85%CE%BD%CE%B5%CE%B4%CF%81%CE%B9%CE%B1-2/94.html>